ডোপ করে নির্বাসিত সীমা পুনিয়া!

ওয়েব ডেস্ক : নিষিদ্ধ দ্রব্য নেওয়ার অভিযোগ। এর পরেই ডোপিং (Doping) টেস্টে ব্যর্থ হলেন ভারতের তারকা ক্রীড়াবিদ ডিকসাস থ্রোয়ার সীমা পুনিয়া (Seema Punia)। সেই কারণে তাঁকে ১৬ মাসের জন্য নিষিদ্ধ করা হল। গত ১০ নভেম্বর থেকে কার্যকর হবে এই সময়। সম্প্রতি ন্যাশনাল অ্যান্টি ডোপিং এজেন্সি (NADA) একটি তালিকা প্রকাশ করেছিল। তাতেই রয়েছে সীমার নাম।

তবে কোন দ্রব্য নেওয়ার জন্য নিষিদ্ধ করা হয়েছে সীমাকে? সে বিষকে কিছু জানানো হয়নি। তবে এই প্রথম নয়, এর আগেও তাঁর বিরুদ্ধে নিষিদ্ধ দ্রব্য নেওয়ার অভিযোগ উঠেছিল। তার পরেও আবারও একই অভিযোগ উঠেছে। সেই কারণে তাঁকে এবার নিষিদ্ধ (Ban) করা হয়েছে।

আরও খবর : ২০ ম্যাচ পর টসে জিতে অদ্ভুত রিয়েকশন রাহুলের! দেখুন ভিডিও

মূলত, ২০২৩ সালের অক্টোবর মাসে চীনের হাংঝৌয়ে এশিয়ান গেমসে সোনা জিতেছিলেন সীমা পুনিয়া (Seema Punia)। এর পাশাপাশি কমনওয়েলথ গেমসেও পদক জিতেছিলেন তিনি। তবে এর পরে আর ভারতের হয়ে প্রতিনিধিত্ব করেননি তিনি। কারণ ২০২৪ সালের প্যারিস অলিম্পিকের জন্য তিনি যোগ্যতা অর্জন করতে পারেননি। আর তার পরেই অবসরের কথা জানিয়েছিলেন তিনি।

সীমা দেশের হয়ে ২০০৪, ২০১২, ২০১৬ ও ২০২০ সালে অলিম্পিকে খেলেছিলেন। ২০০৪ সালের অলিম্পিকে সবচেয়ে বেশি দূরে ডিসকাস ছুড়েছিলেন তিনি। তার আগে ২০০২ সালে বিশ্ব চ্যাম্পিয়নশিপে জিতেছিলেন ব্রোঞ্জ। তার পরে ২০১৪ সালে এশিয়ান গেমসে তিনি জেতেন সোনা। কিন্তু নিষিদ্ধ দ্রব্য গ্রহণের জন্য ব্যান করা হল তাঁকে। পুনিয়ার পাশাপাশি সম্প্রতি পূজা যাদব, কূলদীপ সিং এবং মনজিৎ কুমারও ডোপিংয়ের জন্য নিষিদ্ধ হয়েছিলেন।